Diari Oficial de la Generalitat Valenciana


Sumari del DOGV 7327, del 29-07-2014 (2014/7018)

Notificació de la sentència dictada en el concurs ordinari número 12/2005.
--------------------------------------------------------------------------

### Dades del document

Número de DOGV
:   7327

Data del DOGV
:   29-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7018


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el concurs ordinari número 12/2005. [2014/7018]  
Concurs ordinari 000012/2005-E  
Secció Sexta de Qualificació  
Contra: Materiales Murive, SL.  
Procurador: Juan Borrell Espinosa.  
  
Jesús Mario Abat Gallego, secretari d'esta ciutat i partit, faig saber que en el juí referenciat més amunt s'ha dictat sentència de data 31 de gener de 2014, que té l'encapçalament i la dispositiva que, literalment, són com seguix:  
  
«Sentència 1/2014  
Magistrat jutge: Víctor Calatayud Cholet.  
Lloc: Castelló de la Plana.  
Data: 31 de gener de 2014.  
Dispositiva  
Estimar parcialment la proposta de qualificació formulada i, en la seua conseqüència:  
1. Declarar culpable el concurs de Materiales Murive, SL.  
2. Declarar persones afectades per la qualificació a María Rosa Velázquez Carranza i a Miguel Flores Umbert, com a administradors de dret, i a Juan Ramón Ribes Morla, com a administrador de fet.  
  
3. Imposar a María Rosa Velázquez Carranza, Miguel Flores Umbert i a Juan Ramón Ribes Morla la inhabilitació per a administrar béns aliens i per a representar o administrar a qualsevol altra persona per temps de dos anys.  
4. Condemnar María Rosa Velázquez Carranza, Miguel Flores Umbert i a Juan Ramón Ribes Morla a la pèrdua de qualsevol dret que tingueren com a creditor concursal o de la massa i, així mateix.  
5. Condemnar Juan Ramón Ribes Morla a tornar els béns o drets que hagueren obtingut indegudament del patrimoni de l'entitat o hagueren rebut de la massa activa, limitades a les que conste en l'informe de qualificació i que siguen posteriors a l'entrada en vigor de la Llei Concursal.  
6. Absoldre Gustavo Montoliu Peris, Rafael Ortega Ribes i Luis Matutano Marzal de les altres peticions de l'administració concursal contra ells.  
7. Condemnar en costes a María Rosa Velázquez Carranza, Miguel Flores Umbert i a Juan Ramón Ribes Morla.  
8. Condemnar en costes a l'administració concursal respecte de Gustavo Montoliu Peris, Rafael Ortega Ribes i Luis Matutano Marzal.  
Notifiqueu esta sentència a les parts, complint a l'article 208.4 de la Llei d'Enjudiciament Civil, en relació amb l'article 197 de la Llei Concursal, i a l'apartat 6 de la disposició addicional 15a de la Llei Orgànica 6/1985, d'1 de juliol, del Poder judicial, segons redacció donada per Llei Orgànica 1/2009, de 3 de novembre. En este sentit, els que hagueren sigut part en la secció de qualificació podran interposar contra la sentència recurs d'apel·lació (art. 172.4 LC), que haurà de preparar-se davant d'este Jutjat dins del termini de cinc dies comptadors des de l'endemà de la notificació (art. 197.1 LC i 457.1 LEC). Per a preparar el recurs, i excepte dret d'assistència jurídica gratuïta o exempció legal, la part recurrent haurà d'haver consignat prèviament, en el compte de depòsits i consignacions, un depòsit de 50 euros (DA 15.ª EL 6/1985, d'1 de juliol, del Poder judicial).  
La present sentència és ferma, publiqueu-la al Registre Públic Concursal (art. 164.3 i 198 LC), i allibereu manaments a tots els registres públics on puga prendre's raó de la condemna d'inhabilitació, i en particular, i segons siga procedent, al registre mercantil, registre de la propietat i registre civil.  
Es requerix als inhabilitats, amb l'advertència d'incórrer en desobediència, perquè s'abstinguen de realitzar els actes d'administració o representació prohibits durant el període d'inhabilitació, que es computarà des de la fermesa d'esta sentència.  
Emporteu l'original al llibre de sentències.  
Esta és la meua sentència, de la qual s'expedirà un certificat literal per a incorporar-lo a les actuacions, ho pronuncie, mane i firme.  
Publicació. La present sentència ha sigut publicada i llegida en el dia de la data pel magistrat que la subscriu, mentres celebrava audiència pública, davant meu, el secretari judicial, en done fe.»  
  
En atenció al desconeixement de l'actual domicili o residència de l'entitat demandada, María Rosa Velázquez Carranza i Juan Ramón Ribes Morla, de conformitat amb allò que disposa l'article 497 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana, per a portar a efecte la diligència de notificació de l'esmentada sentència.  
  
Castelló de la Plana, 3 de febrer de 2014.- El secretari judicial: Jesús Mario Abat Gallego.